[{"text_idx": "#000000", "text": "Multlingva Akcelilo: Erasmus+-projekto por instigi multlingvecon"}, {"text_idx": "#000001", "text": "Multlingva Akcelilo estas instruplano, kiu ebligas al infanoj pli rapide lerni fremdajn lingvojn kaj pli memfidig\u0302i pri sia kapablo de lingvolernado. G\u0302i bazig\u0302as je la propedeu\u0306tika ideo, t.e. la ideo, ke lerni modellingvon, en nia kazo bazan Esperanton reduktitan al la plej ofte uzataj 300 morfemoj, povas plibonigi lingvolernajn kapablojn de infanoj. Pluraj studoj montris, ke unujara lernado de la modellingvo Esperanto g\u0302is 30% plirapidigas postan lernadon de aliaj lingvoj. La kialo estas, ke la modellingvo estas tre facila, ne havas esceptojn kaj funkcias kiel logika konstrumodelo. G\u0302i ebligas al infanoj kompreni fundamentajn lingvajn principojn pere de malkonstruado kaj rekonstruado de vortoj kaj frazoj. G\u0302i estas multe pli efika ol aliaj lingvoj por motivi la studentojn, c\u0302ar tiuj havas tro da esceptoj. La lernantoj lernas konstruante siajn frazojn memstare."}, {"text_idx": "#000003", "text": "Dum la kurso infanoj lude lernas la bazojn de analiza lingvo kaj tio donas al ili klaran ideon pri tio, kiel lingvoj estas arang\u0302itaj. Infanoj ekkomprenas gramatikaj konceptojn kiel pluralon, la du bazajn kazojn (nominativon kaj akuzativon), la manieron de frazformado kaj la eblojn de kreado de multnombraj novaj vortoj surbaze de radikvortoj kaj afiksoj ekzistantaj en c\u0302iu nacia lingvo. Tiel la lernantoj ekhavas klaran percepton pri la universala strukturo de lingvoj, nomatan metalingva scio."}, {"text_idx": "#000004", "text": "La instruiloj estis testitaj en tri eu\u0306ropaj lernejoj (en Slovenio, Kroatio kaj Bulgario) kun instruistoj sen antau\u0306a scio de Esperanto. C\u0302iuj materialoj estis ellaboritaj celante lingvajn instruistojn, kiuj ne lernis Esperanton antau\u0306e, kaj pro tio ili enhavas sekciojn pri gramatiko kaj detalajn gvidliniojn por helpi la instruistojn preparig\u0302i por la lecionoj. La rezultoj de nia unujaraj kursoj estas tre pozitivaj. La infanoj akiris la antau\u0306viditan scion de Esperanto kaj montris pli bonajn metalingvajn sciojn kompare kun kontrolgrupo. Kaj plej grave, por c\u0302iuj partoprenantoj la sperto estis tre pozitiva kaj la infanoj volas plu lerni lingvojn."}, {"text_idx": "#000006", "text": "C\u0302i tiu projekto estis financita kun helpo de la Eu\u0306ropa Komisiono. C\u0302i tiu publikaj\u0302o spegulas nur la opiniojn de la au\u0306toro, kaj la Komisiono ne povas esti konsiderata respondeca pri ajna uzo de informoj trovitaj c\u0302i tie."}, {"text_idx": "#000007", "text": "Retpos\u0302tadreso ne estos publikigita. Devigaj kampoj estas markitaj *"}, {"text_idx": "#000010", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}]